paragraph_text: Jedan od najpoznatijih dokumentiranih slučajeva, dogodio se u američkoj saveznoj državi Ohio, 1967. godine, kada je izvjesni američki državljanin Robert Richardson, vozeći se automobilom kroz šumu, udario u nepoznati objekt na cesti. Budući da je objekt bio neobičan po obliku i materijalu od kojeg je bio napravljen, Richardson je, navodnom, uzeo dio tog metalnog objekta i odnio ga je na analizu, kako bi se doznalo o kakvom objektu se radi. Ubrzo su mu došla na kućna vrata dva agenta u crnim odijelima, koja su ga stala ispitivati o tom događaju. Nedugo kasnije, došla su mu na vrata druga dvojica muškaraca u tamnim odijelima koja su tražila komad nepoznatog objekta, a kada im ga je odbio dati počeli su mu prijetiti te su naposljetku otišli i više se nisu vratili. Vjeruje se kako je njihov cilj zastrašiti ljude koji su vidjeli NLO-e, kako bi ih natjerali da ne pričaju o svojim iskustvima.